|  |  |  |
| --- | --- | --- |
| 20.08.2020. |  |  Nr. 103  |
|  |  | (prot. Nr.35, 2.p) |
| **Par sabiedrības ar ierobežotu atbildību „BABĪTES SILTUMS”****noteiktajiem (piedāvātajiem) siltumenerģijas apgādes pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2020.gada 30.jūlijā saņēma sabiedrības ar ierobežotu atbildību „BABĪTES SILTUMS”, vienotais reģistrācijas numurs: 40003145751, juridiskā adrese: Jūrmalas iela 13d, Piņķi, Babītes pagasts, Babītes novads, LV-2107 (turpmāk – SIA „BABĪTES SILTUMS”), 2020.gada 30.jūlija iesniegumu Nr.1.7.-80 ar tam pievienotajiem noteikto (piedāvāto) siltumenerģijas apgādes pakalpojumu tarifu aprēķiniem un pamatojuma dokumentiem.

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma [49.panta](https://likumi.lv/doc.php?id=49833#p49) pirmajā daļā minētos gadījumus.
2. SIA „BABĪTES SILTUMS” siltumenerģijas apgādes pakalpojumu tarifi ir apstiprināti ar Regulatora 2013.gada 27.septembra lēmumu Nr.181 ,,Par sabiedrības ar ierobežotu atbildību „BABĪTES SILTUMS” siltumenerģijas apgādes pakalpojumu tarifiem” (Latvijas Vēstnesis, 2013, 191.nr.) un ir noteikta tarifu piemērošanas kārtība ar Regulatora 2016.gada 12.maija lēmumu Nr.79 ,,Par sabiedrības ar ierobežotu atbildību „BABĪTES SILTUMS” siltumenerģijas apgādes pakalpojumu tarifu piemērošanas kārtību” (Latvijas Vēstnesis, 2016, 93.nr.) (turpmāk kopā – Lēmumi). Ar Lēmumiem noteikto siltumenerģijas apgādes pakalpojumu tarifu veidojošajās izmaksās ir iekļautas dabasgāzes kā kurināmā izmaksas.
3. Regulators 2017.gada 21.decembrī pieņēma lēmumu Nr.163 „Par tiesībām sabiedrībai ar ierobežotu atbildību ,,BABĪTES SILTUMS” noteikt siltumenerģijas apgādes pakalpojumu tarifus” (Latvijas Vēstnesis, 2017, 256.nr.) (turpmāk – Lēmums Nr.163), piešķirot SIA „BABĪTES SILTUMS” tiesības pašai noteikt siltumenerģijas apgādes pakalpojumu tarifus kurināmā (dabasgāzes) cenas izmaiņu gadījumā.
4. Regulators 2019.gada 18.decembrī pieņēma lēmumu Nr.199 „Par sabiedrības ar ierobežotu atbildību ,,BABĪTES SILTUMS” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2019, 256.nr.) (turpmāk – Lēmums Nr.199).
5. Saskaņā ar Regulatora 2010.gada 14.aprīļa lēmuma Nr.1/7 „Siltumenerģijas apgādes pakalpojumu tarifu aprēķināšanas metodika” (turpmāk – Metodika) 43.9punktu, ņemot vērā ar Lēmumu Nr.163 piešķirtās tiesības noteikt tarifus, SIA „BABĪTES SILTUMS” 2020.gada 30.jūlijā (2020.gada 30.jūlija iesniegums Nr.1.7.-80) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem (bez pievienotās vērtības nodokļa):
	1. siltumenerģijas ražošanas tarifs – 28,16 EUR/MWh;
	2. siltumenerģijas pārvades un sadales tarifs – 6,35 EUR/MWh;
	3. siltumenerģijas tirdzniecības tarifs – 2,86 EUR/MWh;
	4. siltumenerģijas gala tarifs (ar dabasgāzes akcīzes nodokļa komponenti 2,18 EUR/MWh) – 39,55EUR/MWh.
6. Paziņojums par SIA „BABĪTES SILTUMS” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2020.gada 31.jūlijā oficiālajā izdevumā „Latvijas Vēstnesis”, 146.nr. Paziņojumā SIA „BABĪTES SILTUMS” noteikto (piedāvāto) siltumenerģijas apgādes pakalpojumu tarifu spēkā stāšanās datums norādīts – 2020.gada 1.septembris.
7. Regulators, izvērtējot SIA „BABĪTES SILTUMS” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka SIA „BABĪTES SILTUMS” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to SIA „BABĪTES SILTUMS” noteiktie (piedāvātie) siltumenerģijas apgādes pakalpojumu tarifi var stāties spēkā komersanta noteiktajā laikā – 2020.gada 1.septembrī.
8. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt arī par Lēmuma Nr.199 atcelšanu un par Lēmumu piemērošanu, nosakot, ka no 2020.gada 1.septembra Regulators atceļ Lēmumu Nr.199 un SIA „BABĪTES SILTUMS” nepiemēro ar Lēmumiem noteiktos siltumenerģijas apgādes pakalpojumu tarifus.
9. SIA „BABĪTES SILTUMS” pilnvarotais pārstāvis piedalījās padomes sēdē attālināti un uzturēja lūgumu atzīt noteiktos (piedāvātos) siltumenerģijas apgādes pakalpojumu tarifus par pamatotiem.

Saskaņā ar Metodikas 43.9,43.10 un 43.11punktu, pamatojoties uz likuma ,,Par sabiedrisko pakalpojumu regulatoriem” 1.pantu, 5.pantu un 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu un 68.panta otro un trešo daļu,

**padome nolemj:**

1. atzīt SIA „BABĪTES SILTUMS” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) (Latvijas Vēstnesis, 2020, 146.nr.):
* siltumenerģijas ražošanas tarifs – 28,16 EUR/MWh;
* siltumenerģijas pārvades un sadales tarifs – 6,35 EUR/MWh;
* siltumenerģijas tirdzniecības tarifs – 2,86 EUR/MWh;
* siltumenerģijas gala tarifs (ar dabasgāzes akcīzes nodokļa komponenti 2,18 EUR/MWh) – 39,55 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 „Siltumenerģijas apgādes pakalpojumu tarifu aprēķināšanas metodika”;

1. atcelt no 2020.gada 1.septembra Sabiedrisko pakalpojumu regulēšanas komisijas 2019.gada 18.decembra lēmumu Nr.199 „Par sabiedrības ar ierobežotu atbildību ,,BABĪTES SILTUMS” noteiktajiem (piedāvātajiem) siltumenerģijas apgādes pakalpojumu tarifiem” (Latvijas Vēstnesis, 2019, 256.nr.);
2. noteikt, ka no 2020.gada 1.septembra SIA „BABĪTES SILTUMS” nepiemēro ar Sabiedrisko pakalpojumu regulēšanas komisijas 2013.gada 27.septembra lēmumu Nr.181 ,,Par sabiedrības ar ierobežotu atbildību „BABĪTES SILTUMS” siltumenerģijas apgādes pakalpojumu tarifiem” (Latvijas Vēstnesis, 2013, 191.nr.) un ar Sabiedrisko pakalpojumu regulēšanas komisijas 2016.gada 12.maija lēmumu Nr.79 ,,Par sabiedrības ar ierobežotu atbildību „BABĪTES SILTUMS” siltumenerģijas apgādes pakalpojumu tarifu piemērošanas kārtību” (Latvijas Vēstnesis, 2016, 93.nr.) noteiktos siltumenerģijas apgādes pakalpojumu tarifus.

Ja mainās tarifus ietekmējošie faktori vai SIA „BABĪTES SILTUMS” neievēro normatīvos aktus vai Regulatora lēmumus, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētājs | R. Irklis |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 „Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)